Όχι,.. κύριε Τζόνσον

Το Όχι,.. κύριε Τζόνσον είναι ελληνική κωμική ταινία του 1965, σε παραγωγή Τζέιμς Πάρις και σε σενάριο και σκηνοθεσία Γρηγόρη Γρηγορίου.

Πλοκή 

Ο Τζον Τζόνσον έρχεται στην Αθήνα ως αντιπρόσωπος μιας αμερικανικής εταιρείας που παράγει ντοματoχυμό, τον οποίο σκοπεύει να λανσάρει στην Ελλάδα με την ονομασία "Κόκκινο Άλογο". Στο ξενοδοχείο όπου θα καταλύσει θα πέσει θύμα ενός ψευτοκαθηγητή εντομολόγου, ο οποίος θα του νοικιάσει ένα παραθαλάσσιο σπίτι που δεν είναι δικό του. Ο Θανάσης, υπάλληλος του γραφείου εισαγωγών με τον οποίο θα συνεργαστεί  ο Τζόνσον, τον ξεναγεί στην νυχτερινή ζωή της Αθήνας. Τον πηγαίνει σε ένα νυχτερινό κέντρο όπου τραγουδάει η εξαδέλφη του, η Ελένη, την οποία ο Τζόνσον θέλει να χρησιμοποιήσει για να διαφημίσει τον ντοματoχυμό του. Θα την ερωτευθεί και αποτυγχάνοντας να εισαγάγει τον ντοματοχυμό του, θα πεισθεί να εξαγάγει στην Αμερική την ελληνική ρετσίνα.

Διανομή 

 Βούλα Ζουμπουλάκη - Ελένη
 Πάρις Αλεξάντερ - Τζον Τζόνσον
 Τίτος Βανδής - Τίτος
 Νίκος Ρίζος - Θανάσης
 Δέσπω Διαμαντίδου - πρόεδρος εταιρείας
 Κώστας Χατζηχρήστος - αγοραστής
 Ελένη Ανουσάκη - φίλη Πάπια
 Μηνάς Χρηστίδης - Νικόλας Σκευοφύλαξ
 Μέλπω Ζαρόκωστα - Όλγα Καραμάντα
 Ανέστης Βλάχος - Αλέκος
 Μαρία Κωνσταντάρου - Νότα
 Τζιλ Αλεξάντερ - βοηθός προέδρου

Παραγωγή
Στο πλαίσιο του ρόλου της, η Βούλα Ζουμπουλάκη ερμηνεύει τα τραγούδια "Παλικάρια", "Τι να πω και τι να κάνω" και "Στα μάτια σου γεννήθηκα" του Γιάννη Μαρκόπουλου, τα οποία όμως δεν πέρασαν στη δισκογραφία. 

Η ταινία στην πρώτη της κινηματογραφική προβολή έλαβε 91.704 εισιτήρια και έλαβε 56η σειρά σε σύνολο 101 ταινιών. Απέσπασε το Βραβείο Σεναρίου στο 6ο Φεστιβάλ Κινηματογράφου Θεσσαλονίκης το 1965.

Παραπομπές

Εξωτερικές πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ. 136-137
Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

Ελληνικές ταινίες
Ταινίες του 1965
Ελληνόφωνες ταινίες
Αγγλόφωνες ταινίες
Ελληνικές κωμικές ταινίες
Ταινίες σε σκηνοθεσία Γρηγόρη Γρηγορίου
Ταινίες με μουσική σύνθεση Γιάννη Μαρκόπουλου
Ταινίες γυρισμένες στην Ελλάδα
Ταινίες σε παραγωγή Τζέιμς Πάρις
Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Ελληνικές ασπρόμαυρες ταινίες